Priekšlikums PADOMES LĒMUMS par nostāju, kas Eiropas Savienībai jāieņem EEZ Apvienotajā komitejāattiecībā uz grozījumu XXI pielikumā (Statistika) /* COM/2012/0180 final - 2012/0090 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Lai nodrošinātu iekšējā tirgus vajadzīgo tiesisko noteiktību un viendabīgumu, EEZ Apvienotajai komitejai EEZ līgumā ir jāiekļauj visi attiecīgie Eiropas Savienības tiesību akti iespējami drīz pēc to pieņemšanas. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI EEZ Apvienotās komitejas lēmuma projekta (pievienots Padomes lēmuma priekšlikumam) mērķis ir grozīt XXI pielikumu (Statistika), pievienojot jaunu Eiropas Savienības acquis šajā jomā. Tas attiecas uz Eiropas Parlamenta un Padomes 2011. gada 6. jūlija Regulu (ES) Nr. 692/2011 attiecībā uz Eiropas statistiku par tūrismu un ar ko atceļ Padomes Direktīvu 95/57/EK. Šā tiesību akta īstenošanas nolūkā ir ierosināts pielāgojums attiecībā uz Lihtenšteinu. Lihtenšteina, atbilstoši Regulai (ES) Nr. 692/2011, vēlas saglabāt atbrīvojumu no datu vākšanas par tūrisma pieprasījumu, kas jāveic saskaņā ar Padomes 1995. gada 23. novembra Direktīvas 95/57/EK par statistikas datu vākšanu tūrisma nozarē, ko atceļ ar iepriekšminēto regulu, pielikuma C daļu. Šāda atbrīvojuma saglabāšana tiek pamatota ar to, ka datu vākšanas nolūkā jāveic izlases veida apsekojums. Tā kā, lai iegūtu ticamus datus apsekojamo skaitam jābūt pietiekami lielam, šis pienākums Lihtenšteinai būtu grūti izpildāms. 3. PRIEKŠLIKUMA JURIDISKIE ASPEKTI Padomes Regulas (EK) Nr. 2894/94 par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Eiropas Savienības nostāju. Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija cer pēc iespējas drīz iesniegt EEZ Apvienotajai komitejai minēto dokumentu. 2012/0090 (NLE) Priekšlikums PADOMES LĒMUMS par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu XXI pielikumā (Statistika) EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 338. panta 1. punktu saistībā ar 218. panta 9. punktu, ņemot vērā Padomes 1994. gada 28. novembra Regulu (EK) Nr. 2894/94 par Eiropas Ekonomikas zonas līguma īstenošanas kārtību[1] un jo īpaši tās 1. panta 3. punktu, ņemot vērā Eiropas Komisijas priekšlikumu, tā kā: (1) Līguma par Eiropas Ekonomikas zonu (“EEZ līgums”) XXI pielikumā ir paredzēti īpaši noteikumi un nosacījumi statistikas jomā. (2) Līgumā jāiekļauj Eiropas Parlamenta un Padomes 2011. gada 6. jūlija Regula (ES) Nr. 692/2011 attiecībā uz Eiropas statistiku par tūrismu un ar ko atceļ Padomes Direktīvu 95/57/EK[2]. (3) Ar Regulu (ES) Nr. 692/2011 atceļ Padomes Direktīvu 95/57/EK[3], kas ir iekļauta Līgumā un kas tāpēc atceļama saskaņā ar Līgumu, IR PIEŅĒMUSI ŠO LĒMUMU. 1. pants Nostājas, kas Savienībai jāieņem EEZ Apvienotajā komitejā par ierosināto grozījumu EEZ līguma XXI pielikumā, pamatā ir EEZ Apvienotās komitejas lēmuma projekts, kas pievienots šim lēmumam. 2. pants Šis lēmums stājas spēkā tā pieņemšanas dienā. Briselē, Padomes vārdā – priekšsēdētājs PIELIKUMS Draft Draft (05.09.2011) EEZ APVIENOTĀS KOMITEJAS LĒMUMS Nr. … (… gada …), ar ko groza EEZ līguma XXI pielikumu (Statistika) EEZ APVIENOTĀ KOMITEJA, ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu, tā kā: (1) Līguma XXI pielikums tika grozīts ar EEZ Apvienotās komitejas … Lēmumu Nr. …/…[4]. (2) Līgumā jāiekļauj Eiropas Parlamenta un Padomes 2011. gada 6. jūlija Regula (ES) Nr. 692/2011 attiecībā uz Eiropas statistiku par tūrismu un ar ko atceļ Padomes Direktīvu 95/57/EK[5]. (3) Ar Regulu (ES) Nr. 692/2011 atceļ Padomes Direktīvu 95/57/EK[6], kas ir iekļauta Līgumā un kas tāpēc atceļama saskaņā ar Līgumu, IR PIEŅĒMUSI ŠO LĒMUMU. 1. pants Līguma XXI pielikuma 7.c punkta tekstu (Padomes Direktīva 95/57/EK) aizstāj ar šādu tekstu: “32011 R 0692: Eiropas Parlamenta un Padomes 2011. gada 6. jūlija Regula (ES) Nr. 692/2011 attiecībā uz Eiropas statistiku par tūrismu un ar ko atceļ Padomes Direktīvu 95/57/EK (OV L 192, 22.7.2011., 17. lpp.). Šā Līguma vajadzībām regulas noteikumus pielāgo šādi. Lihtenšteina tiek atbrīvota no šīs regulas II pielikumā prasīto datu vākšanas.” 2. pants Regulas (ES) Nr. 692/2011 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks. 3. pants Šis lēmums stājas spēkā […], ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu*. 4. pants Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā. Briselē, EEZ Apvienotās komitejas vārdā – priekšsēdētājs EEZ Apvienotās komitejas sekretāri [1] OV L 305, 30.11.1994., 6. lpp. [2] OV L 192, 22.7.2011., 17. lpp. [3] OV L 291, 6.12.1995., 32. lpp. [4] OV L ... [5] OV L 192, 22.7.2011., 17. lpp. [6] OV L 291, 6.12.1995., 32. lpp. * [Konstitucionālās prasības nav norādītas.] [Konstitucionālās prasības ir norādītas.]